# Официален вестник L 243/2020

| | ISSN 1977-0618 |
| --- | --- |
| Официален вестник
  на Европейския съюз | L 243 |
| | |
| Издание на български език | Законодателство | Година 6329 юли 2020 г. |

ISSN 1977-0618

Официален вестник

на Европейския съюз

L 243

Издание на български език

Законодателство

Година 6329 юли 2020 г.

---

| Съдържание | | II   Незаконодателни актове | Страница |
| --- | --- | --- | --- |
| | | РЕГЛАМЕНТИ |
| | * | Делегиран регламент (ЕС) 2020/1118 на Комисията от 27 април 2020 година за изменение на Регламент (ЕО) No 785/2004 на Европейския парламент и на Съвета относно застрахователните изисквания за въздушни превозвачи и оператори на въздухоплавателни средства | 1 |
| | | РЕШЕНИЯ |
| | * | Решение за изпълнение (ЕС) 2020/1119 на Комисията от 27 юли 2020 година за удължаване на срока на действието, предприето от Изпълнителния орган за здраве и безопасност на Обединеното кралство и позволяващо предоставянето на пазара и употребата на открито на биоцида Ficam D в съответствие с Регламент (ЕС) No 528/2012 на Европейския парламент и на Съвета
  (нотифицирано под номер C(2020) 4968) | 3 |

Съдържание

II   Незаконодателни актове

Страница

РЕГЛАМЕНТИ

*

Делегиран регламент (ЕС) 2020/1118 на Комисията от 27 април 2020 година за изменение на Регламент (ЕО) No 785/2004 на Европейския парламент и на Съвета относно застрахователните изисквания за въздушни превозвачи и оператори на въздухоплавателни средства

1

РЕШЕНИЯ

*

Решение за изпълнение (ЕС) 2020/1119 на Комисията от 27 юли 2020 година за удължаване на срока на действието, предприето от Изпълнителния орган за здраве и безопасност на Обединеното кралство и позволяващо предоставянето на пазара и употребата на открито на биоцида Ficam D в съответствие с Регламент (ЕС) No 528/2012 на Европейския парламент и на Съвета
  (нотифицирано под номер C(2020) 4968)

(нотифицирано под номер C(2020) 4968)

3

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

РЕГЛАМЕНТИ

| 29.7.2020 | BG | Официален вестник на Европейския съюз | L 243/1 |
| --- | --- | --- | --- |

29.7.2020

BG

Официален вестник на Европейския съюз

L 243/1

---

ДЕЛЕГИРАН РЕГЛАМЕНТ (ЕС) 2020/1118 НА КОМИСИЯТА

от 27 април 2020 година

за изменение на Регламент (ЕО) No 785/2004 на Европейския парламент и на Съвета относно застрахователните изисквания за въздушни превозвачи и оператори на въздухоплавателни средства

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) No 785/2004 на Европейския парламент и на Съвета от 21 април 2004 г. относно застрахователните изисквания за въздушни превозвачи и оператори на въздухоплавателни средства (1), и по-специално член 6, параграф 5 от него,

като има предвид, че:

| (1) | С Решение 2001/539/ЕО на Съвета (2) Общността сключи Конвенцията за уеднаквяване на някои правила за международния въздушен превоз, приета в Монреал на 28 май 1999 г. (Конвенцията от Монреал), в която се установяват нови правила за застрахователна отговорност по отношение на международния въздушен превоз на хора, багаж и товари. |
| --- | --- |

(1)

С Решение 2001/539/ЕО на Съвета (2) Общността сключи Конвенцията за уеднаквяване на някои правила за международния въздушен превоз, приета в Монреал на 28 май 1999 г. (Конвенцията от Монреал), в която се установяват нови правила за застрахователна отговорност по отношение на международния въздушен превоз на хора, багаж и товари.

| (2) | С Регламент (ЕО) No 785/2004 бяха установени минимални застрахователни изисквания по отношение на отговорността за пътници, багаж и товари, за да се гарантира, че въздушните превозвачи са адекватно застраховани за покриване на своята отговорност по Конвенцията от Монреал. |
| --- | --- |

(2)

С Регламент (ЕО) No 785/2004 бяха установени минимални застрахователни изисквания по отношение на отговорността за пътници, багаж и товари, за да се гарантира, че въздушните превозвачи са адекватно застраховани за покриване на своята отговорност по Конвенцията от Монреал.

| (3) | Международната организация на гражданската авиация (ИКАО) преразгледа неотдавна лимитите на застрахователната отговорност на въздушните превозвачи по Конвенцията от Монреал, като приложи инфлационен коефициент, който съответства на натрупаната инфлация от датата на влизане в сила на Конвенцията от Монреал. |
| --- | --- |

(3)

Международната организация на гражданската авиация (ИКАО) преразгледа неотдавна лимитите на застрахователната отговорност на въздушните превозвачи по Конвенцията от Монреал, като приложи инфлационен коефициент, който съответства на натрупаната инфлация от датата на влизане в сила на Конвенцията от Монреал.

| (4) | ИКАО установи, че от 30 декември 2009 г., датата на влизане в сила на предишните преразгледани лимити съгласно Конвенцията от Монреал, инфлационният коефициент е надхвърлил 10 процента — прагът за задействане на актуализация на лимитите на застрахователната отговорност. Поради това лимитите на застрахователната отговорност бяха съответно преразгледани. |
| --- | --- |

(4)

ИКАО установи, че от 30 декември 2009 г., датата на влизане в сила на предишните преразгледани лимити съгласно Конвенцията от Монреал, инфлационният коефициент е надхвърлил 10 процента — прагът за задействане на актуализация на лимитите на застрахователната отговорност. Поради това лимитите на застрахователната отговорност бяха съответно преразгледани.

| (5) | Установените с Регламент (ЕО) No 785/2004 минимални застрахователни изисквания по отношение на отговорността за пътници, багаж и товари следва да бъдат своевременно актуализирани спрямо преразгледаните лимити на застрахователната отговорност по Конвенцията от Монреал, които са в сила от 28 декември 2019 г. |
| --- | --- |

(5)

Установените с Регламент (ЕО) No 785/2004 минимални застрахователни изисквания по отношение на отговорността за пътници, багаж и товари следва да бъдат своевременно актуализирани спрямо преразгледаните лимити на застрахователната отговорност по Конвенцията от Монреал, които са в сила от 28 декември 2019 г.

| (6) | За отговорност по отношение на пътници минималните застрахователни изисквания от Регламент (ЕО) No 785/2004 бяха установени на ниво, значително надвишаващо преразгледаните лимити на застрахователната отговорност по Конвенцията от Монреал. |
| --- | --- |

(6)

За отговорност по отношение на пътници минималните застрахователни изисквания от Регламент (ЕО) No 785/2004 бяха установени на ниво, значително надвишаващо преразгледаните лимити на застрахователната отговорност по Конвенцията от Монреал.

| (7) | За отговорност по отношение на багаж и товари минималните застрахователни изисквания от Регламент (ЕО) No 785/2004 следва да бъдат увеличени до нивото на преразгледаните лимити на застрахователната отговорност по Конвенцията от Монреал. |
| --- | --- |

(7)

За отговорност по отношение на багаж и товари минималните застрахователни изисквания от Регламент (ЕО) No 785/2004 следва да бъдат увеличени до нивото на преразгледаните лимити на застрахователната отговорност по Конвенцията от Монреал.

| (8) | Поради това Регламент (ЕО) No 785/2004 следва да бъде съответно изменен, |
| --- | --- |

(8)

Поради това Регламент (ЕО) No 785/2004 следва да бъде съответно изменен,

ПРИЕ НАСТОЯЩИЯ РЕГЛАМЕНТ:

Член 1

В член 6 от Регламент (ЕО) No 785/2004 параграфи 2 и 3 се заменят със следното:

„2.   За отговорност по отношение на багаж минималното застрахователно покритие ще бъде 1 288 SDR на пътник при търговски операции.

3.   За отговорност по отношение на товари минималното застрахователно покритие ще бъде 22 SDR на килограм при търговски операции.“

Член 2

Настоящият регламент влиза в сила в деня след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки.

Съставено в Брюксел на 27 април 2020 година.

За Комисията

Председател

Ursula VON DER LEYEN

---

(1)  
  ОВ L 138, 30.4.2004 г., стр. 1.

1

(2)  Решение 2001/539/ЕО на Съвета от 5 април 2001 година относно сключването от Европейската общност на Конвенцията за уеднаквяване на някои правила за международния въздушен превоз (Конвенцията от Монреал) (ОВ L 194, 18.7.2001 г., стр. 38).

2

---

РЕШЕНИЯ

| 29.7.2020 | BG | Официален вестник на Европейския съюз | L 243/3 |
| --- | --- | --- | --- |

29.7.2020

BG

Официален вестник на Европейския съюз

L 243/3

---

РЕШЕНИЕ ЗА ИЗПЪЛНЕНИЕ (ЕС) 2020/1119 НА КОМИСИЯТА

от 27 юли 2020 година

за удължаване на срока на действието, предприето от Изпълнителния орган за здраве и безопасност на Обединеното кралство и позволяващо предоставянето на пазара и употребата на открито на биоцида Ficam D в съответствие с Регламент (ЕС) No 528/2012 на Европейския парламент и на Съвета

(нотифицирано под номер C(2020) 4968)

(само текстът на английски език е автентичен)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 55, параграф 1, трета алинея от него, във връзка с член 131 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (2),

като има предвид, че:

| (1) | На 3 септември 2019 г. в съответствие с член 55, параграф 1, първа алинея от Регламент (ЕС) No 528/2012 Изпълнителният орган за здраве и безопасност на Обединеното кралство (Health and Safety Executive, „компетентният орган“) прие решение да разреши предоставянето на пазара и употребата на открито на биоцида Ficam D срещу гнезда на азиатски стършели до 1 март 2020 г. („действието“). Компетентният орган уведоми Комисията и компетентните органи на останалите държави членки за това действие и за основанията за него в съответствие с член 55, параграф 1, втора алинея от същия регламент. |
| --- | --- |

(1)

На 3 септември 2019 г. в съответствие с член 55, параграф 1, първа алинея от Регламент (ЕС) No 528/2012 Изпълнителният орган за здраве и безопасност на Обединеното кралство (Health and Safety Executive, „компетентният орган“) прие решение да разреши предоставянето на пазара и употребата на открито на биоцида Ficam D срещу гнезда на азиатски стършели до 1 март 2020 г. („действието“). Компетентният орган уведоми Комисията и компетентните органи на останалите държави членки за това действие и за основанията за него в съответствие с член 55, параграф 1, втора алинея от същия регламент.

| (2) | Според информацията, предоставена от компетентния орган, действието е необходимо, за да се защитят животните и околната среда, и по-специално медоносните пчели и други полезни насекоми. Азиатският стършел (Vespa velutina nigrithorax de Buysson, 1905) е посочен в Регламент за изпълнение (ЕС) 2016/1141 на Комисията (3) като инвазивен чужд вид, който засяга Съюза, тъй като съществуват научни доказателства, че е вероятно той да окаже значително неблагоприятно въздействие върху биологичното разнообразие или свързаните с него екосистемни услуги. По-конкретно, азиатският стършел е заплаха за медоносните пчели и други полезни насекоми, с които се храни, нарушавайки по този начин екологичната им роля. |
| --- | --- |

(2)

Според информацията, предоставена от компетентния орган, действието е необходимо, за да се защитят животните и околната среда, и по-специално медоносните пчели и други полезни насекоми. Азиатският стършел (Vespa velutina nigrithorax de Buysson, 1905) е посочен в Регламент за изпълнение (ЕС) 2016/1141 на Комисията (3) като инвазивен чужд вид, който засяга Съюза, тъй като съществуват научни доказателства, че е вероятно той да окаже значително неблагоприятно въздействие върху биологичното разнообразие или свързаните с него екосистемни услуги. По-конкретно, азиатският стършел е заплаха за медоносните пчели и други полезни насекоми, с които се храни, нарушавайки по този начин екологичната им роля.

| (3) | Съгласно член 17 от Регламент (ЕС) No 1143/2014 на Европейския парламент и на Съвета (4) от държавите членки се изисква бързо да прилагат мерки за ликвидиране, след като включен в списъка вид е открит на тяхна територия на ранен етап от инвазията. |
| --- | --- |

(3)

Съгласно член 17 от Регламент (ЕС) No 1143/2014 на Европейския парламент и на Съвета (4) от държавите членки се изисква бързо да прилагат мерки за ликвидиране, след като включен в списъка вид е открит на тяхна територия на ранен етап от инвазията.

| (4) | Ficam D представлява продукт на прах, съдържащ бендиокарб като активно вещество, който е одобрен за употреба в биоциди от продуктов тип 18 (инсектициди, акарициди и продукти за контрол на други артроподи), както е определен в приложение V към Регламент (ЕС) No 528/2012. Продуктът Ficam D е разрешен съгласно националното законодателство на Обединеното кралство, уреждащо биоцидите, и представлява основен инструмент за третиране и обезвреждане на гнезда на азиатски стършели. С Регламент (ЕС) No 528/2012 се разрешава употребата на продукта само в затворени помещения поради потенциалната вреда за околната среда при използването му на открито. |
| --- | --- |

(4)

Ficam D представлява продукт на прах, съдържащ бендиокарб като активно вещество, който е одобрен за употреба в биоциди от продуктов тип 18 (инсектициди, акарициди и продукти за контрол на други артроподи), както е определен в приложение V към Регламент (ЕС) No 528/2012. Продуктът Ficam D е разрешен съгласно националното законодателство на Обединеното кралство, уреждащо биоцидите, и представлява основен инструмент за третиране и обезвреждане на гнезда на азиатски стършели. С Регламент (ЕС) No 528/2012 се разрешава употребата на продукта само в затворени помещения поради потенциалната вреда за околната среда при използването му на открито.

| (5) | На 28 януари 2020 г. Комисията получи обосновано искане от компетентния орган за удължаване на срока на действието в съответствие с член 55, параграф 1, трета алинея от Регламент (ЕС) No 528/2012. Искането бе отправено въз основа на опасения, че е възможно медоносните пчели и други полезни насекоми да бъдат застрашени от азиатския стършел след 1 март 2020 г. и като се има предвид, че Ficam D е от решаващо значение в борбата срещу тази заплаха. |
| --- | --- |

(5)

На 28 януари 2020 г. Комисията получи обосновано искане от компетентния орган за удължаване на срока на действието в съответствие с член 55, параграф 1, трета алинея от Регламент (ЕС) No 528/2012. Искането бе отправено въз основа на опасения, че е възможно медоносните пчели и други полезни насекоми да бъдат застрашени от азиатския стършел след 1 март 2020 г. и като се има предвид, че Ficam D е от решаващо значение в борбата срещу тази заплаха.

| (6) | Компетентният орган търси алтернативни методи за третирането на гнездата на азиатски стършели, както и алтернативи на прякото третиране — например чрез примамки. Все още обаче е необходимо време за изпитвания и анализ на алтернативите, за да се потвърди тяхната осъществимост и ефикасност и да се определи най-добрата алтернатива на Ficam D. |
| --- | --- |

(6)

Компетентният орган търси алтернативни методи за третирането на гнездата на азиатски стършели, както и алтернативи на прякото третиране — например чрез примамки. Все още обаче е необходимо време за изпитвания и анализ на алтернативите, за да се потвърди тяхната осъществимост и ефикасност и да се определи най-добрата алтернатива на Ficam D.

| (7) | Освен това според компетентния орган първоначалните проучвания на алтернативите показват предимствата на Ficam D спрямо неговите алтернативи за третиране на гнезда на азиатски стършели. Третирането с Ficam D не изисква повторни прилагания, като по този начин се предотвратява освобождаването на стършелите майки, способни да изграждат нови гнезда; този продукт не дразни стършелите, което е важно, особено когато третирането се извършва в населени райони, и не изисква напояване на гнездата за разлика от течните продукти, което би причинило разпадането на гнездото и би затруднило или направило невъзможно извършването на изключително важни лабораторни изследвания, като например генетични анализи за определяне на връзките между гнездата. |
| --- | --- |

(7)

Освен това според компетентния орган първоначалните проучвания на алтернативите показват предимствата на Ficam D спрямо неговите алтернативи за третиране на гнезда на азиатски стършели. Третирането с Ficam D не изисква повторни прилагания, като по този начин се предотвратява освобождаването на стършелите майки, способни да изграждат нови гнезда; този продукт не дразни стършелите, което е важно, особено когато третирането се извършва в населени райони, и не изисква напояване на гнездата за разлика от течните продукти, което би причинило разпадането на гнездото и би затруднило или направило невъзможно извършването на изключително важни лабораторни изследвания, като например генетични анализи за определяне на връзките между гнездата.

| (8) | Тъй като липсата на контрол над азиатския стършел може да застраши медоносните пчели и други полезни насекоми и тази опасност не може да бъде овладяна по подходящ начин с други средства, е целесъобразно да се разреши на компетентния орган да удължи срока на действие при определени условия. |
| --- | --- |

(8)

Тъй като липсата на контрол над азиатския стършел може да застраши медоносните пчели и други полезни насекоми и тази опасност не може да бъде овладяна по подходящ начин с други средства, е целесъобразно да се разреши на компетентния орган да удължи срока на действие при определени условия.

| (9) | Като се има предвид, че срокът на действието изтече на 2 март 2020 г., настоящото решение следва да се прилага с обратно действие. |
| --- | --- |

(9)

Като се има предвид, че срокът на действието изтече на 2 март 2020 г., настоящото решение следва да се прилага с обратно действие.

| (10) | Мерките, предвидени в настоящото решение, са в съответствие със становището на Постоянния комитет по биоцидите, |
| --- | --- |

(10)

Мерките, предвидени в настоящото решение, са в съответствие със становището на Постоянния комитет по биоцидите,

ПРИЕ НАСТОЯЩОТО РЕШЕНИЕ:

Член 1

Изпълнителният орган за здраве и безопасност на Обединеното кралство може да удължи срока на разрешението за предоставяне на пазара и употребата на открито на биоцида Ficam D до края на преходния период, посочен в Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия, или до 3 септември 2021 г., в зависимост от това коя от двете дати е по-ранна, с изключение на Северна Ирландия, по отношение на която може да удължи срока на разрешението до 3 септември 2021 г., при условие че гарантира, че продуктът се използва само от сертифицирани оператори под негов надзор.

Член 2

Адресат на настоящото решение е Обединено кралство Великобритания и Северна Ирландия.

То се прилага от 2 март 2020 г.

Съставено в Брюксел на 27 юли 2020 година.

За Комисията

Stella KYRIAKIDES

Член на Комисията

---

(1)  
  ОВ L 167, 27.6.2012 г., стр. 1.

1

(2)  
  ОВ L 29, 31.1.2020 г., стр. 7.

2

(3)  Регламент за изпълнение (ЕС) 2016/1141 на Комисията от 13 юли 2016 г. за приемане на списък на инвазивните чужди видове, които засягат Съюза, в съответствие с Регламент (ЕС) No 1143/2014 на Европейския парламент и на Съвета (ОВ L 189, 14.7.2016 г., стр. 4).

3

(4)  Регламент (ЕС) No 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове (ОВ L 317, 4.11.2014 г., стр. 35).

4

---